**Versenybizottsági határozat**

 A DVKLSZ Versenybizottsága megállapította, hogy a 2021. június 25-ére az Oláh Gábor műfüves pályáján kiírt Valhalla FC – Young Boys mérkőzést a 31. percben a játékvezető - az időjárási körülményekre hivatkozva (villámlás) -, indokoltan szüntette be. A DVKLSZ Versenybizottsága hivatkozva a Versenyszabályzat 16. § (a) és (b) pontjára, elrendeli a találkozó új időpontban történő lejátszását. A június 25-ei mérkőzésen kiosztott egy darab sárga lap (Kiss Norbert – Valhalla FC) érvényben marad, hivatkozva a Versenyszabályzat 10. § (f)-os pontjára. Az újrajátszott találkozóra felhívjuk a sportszervezetek figyelmét, hogy azokat a játékosokat nevezzék kizárólag, akik a július 25-ei találkozóra már rendelkeztek érvényes versenyengedéllyel. Ellenkező esetben ez óvási ok!

 Zárórendelkezésben, a DVKLSZ JB két tagját (Bedő Károly és Erdélyi Sándor) írásbeli figyelmeztetésben részesíti a DVKLSZ Versenybizottsága, mert a félbeszakított találkozóval egyidőben - a szomszédos pályákon -, a villámlás ellenére is tovább vezették a számukra kiírt bajnoki találkozókat! A játékvezetők tevékenységükkel indokolatlan mértékben veszélyeztették a játékosok testi épségét!

Debrecen, 2021.06.28.

 Vasziliu Tamás

 DVKLSZ Versenybizottság